Carlo Malinverni
Carlo Malinverni (Zena, 1855 - Zena, 1922) o l'è stæto un giornalista e poêta in lengoa ligure.
Dæti personâli
Mòrte: Zena, 1922
Paize: Italia
Âtre informaçioìn
Biografìa[modìfica | modìfica wikitèsto]
Poêta zeneize, Carlo Malinverni o l'à parteçipòu da zóveno a-o movimento republicàn do Gioxeppe Mazzin e o l'à fæto parte da Direçión do Caffaro, un di ciù inportànti giornâli de Zêna.
O l'é stæto giornalista e, da-o 1877 fin a l'anno da sò mòrte, o l'é stæto inpiegòu inta Càscia de Rispàrmio de Zêna.
Letterariamente vixìn a-e temàtiche crepuscolæ e da scavellatûa, o l'à descrîto in versci o grigiô e l'insodisfaçión da sò vitta borghéize, oppressa da-a gnàgnoa, sénpre a spetâ un rescàtto inposcìbile, che a peu êse lenîa sôlo da l'arte, da-a solitùdine e da-a frequentaçión di leughi de l'ànima.
O l'é aotô de cansoìn, naturalménte in zenéize, pe-e “Squadre del bel canto”. E sò poexîe son arecugéite inti doî volùmmi Dôe bròcche de viovétta (1908) e Bólle de savón (1921).
Careghétta d'öo[modìfica | modìfica wikitèsto]
O l'é âto ’n pàrmo, ma o comànda lê;
e o pâ, a sentîlo, in öxelìn che pîa:
bióndo, e doî bèlli eugioìn ch’én cô do çê,
e se rèsta inbâgiæ quand’o v'amîa.
A bócca a sa de frésco, a sa d'amê,
a pâ 'meréllo, 'na réuza candîa...
ma o veu quéllo ch’o veu, o pésta i pê,
o sâta, o côre, o bàlla, o ciànze, o crîa.
Resâtàndo s'o pìggia 'n stranbælón,
lô, tùtti doî, papà e mamà, ghe vàn
aprêuvo, sénpre aténti, in aprensción:
o ciàman «câo mæ bæ, àngiou, tezöo»
pöi sò-u pòrtan, zonzéndo màn con màn,
in gîo pe-a stànsia in careghétta d'öo.
Vöxe corelæ[modìfica | modìfica wikitèsto]
Âtri progetti[modìfica | modìfica wikitèsto]
- Wikivivàgna a contêgne una pàgina dedicâ a Carlo Malinverni
Colegaménti esterni[modìfica | modìfica wikitèsto]
- (IT, LIJ) Carlo Malinverni, Antologia zeneize, in sce digilander.libero.it. URL consultòu o 19 lùggio 2021.
vec_Latn lij_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn srd_Latn lij_Latn lij_Latn srd_Latn lij_Latn